02/05/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Emprego e Economía Social
Resolución de inscrición e publicación do convenio colectivo de traballo da empresa Unión de Distribuidores de Electricidad, S. A. (UDESA)

Visto o expediente do convenio colectivo da empresa UNION DE DISTRIBUIDORES DE ELECTRICIDAD, S. A. (UDESA) (Código de convenio nº 15002762011990), que foi suscrito pola comisión negociadora na xuntanza do 03.03.2016, e logo das modificacións acordadas pola dita comisión o 12.04.2016 atendendo ao requirimento desta xefatura, de conformidade co disposto no artigo 90 do Real Decreto Lexislativo 2/2015, de 23 de octubre, polo que se aproba o texto refundido da Lei do Estatuto dos Traballadores, no Real decreto 713/2010, do 28 de maio, sobre rexistro e depósito de convenios e acordos colectivos de traballo e na Orde de 29 de outubro de 2010 pola que se crea o Rexistro de Convenios e Acordos Colectivos de Traballo da Comunidade Autónoma de Galicia, esta Xefatura Territorial de Economía, Emprego e Industria RESOLVE: 1º.- Ordenar a súa inscripción no Rexistro de Convenios e Acordos Colectivos de Traballo da Comunidade Autónoma de Galicia.2º.- Dispoñer a súa publicación no Boletín Oficial da provincia da Coruña. A Coruña, 14 de abril de 2016 O Xefe Territorial Isidoro Martínez Arca Artigo 1º.- Ámbito Funcional e partes asinantes O presente Convenio Colectivo, asinado por D. Angel Ruben Erick Gabriel Carlen Godon en representación da empresa e D. Cristian Pablo Benabad Jeleriu en representación dos traballadores, regulará as relacións laborais e económicas da Empresa UDESA, adicada á distribución e comercialización de enerxía eléctrica. Artigo 2º.- Ámbito Territorial. Este Convenio será de aplicación para a citada Empresa na provincia de A Coruña. Artigo 3º.- Ámbito Persoal. Afecta a tódolos traballadores/as que actualmente están empregados por dita Empresa, así como a aqueles que o sexan no futuro. Artigo 4º.- Vixencia e Duración. Con independencia da súa publicación no Boletín Oficial correspondente, entrará en vigor, a tódolos efectos, o día 1 de xaneiro de 2016, sendo a súa duración de dous anos, é dicir, ata o 31 de decembro de 2017. En todo caso, o presente convenio manterá a súa vixencia integramente mentres non haxa un novo convenio que o substitúa. Artigo 5º.- Comisión Paritaria. Quedará constituída, unha vez asinado o presente Convenio, por unha persoa en representación da dirección da empresa e polo representante legal dos traballadores. As súas competencias serán resolver cantas dúbidas e diverxencias poidan xurdir na aplicación ou interpretación do Convenio, vixiancia e cuprimento do pactado, coñecer das discrepacias no período de consultas para inaplicación do convenio según o artigo 82.3 do ET, así como calquer outra que lle atribua a lexislación vixente. Tanto a parte social como a económica pode­rán dotarse dos Asesores que estimen convenientes. A comisión paritaria reunirase a instancia de calquera das partes, adoptando os acordos por maioría. A comisión deberá resolver, con ou sen acordo, cantas cuestións se lle plantexen nun prazo non superior a sete días a contar desde que a cuestión fose plantexada. En caso de discrepancia as partes acordan someterse ás disposicións contidas no Acordo Interprofesional Galego sobre procedementos extraxudiciais de solución de conflictos colectivos de traballo (AGA), nos propios termos en que están formuladas. Artigo 6º.- Condicións máis beneficiosas. Respectaranse todas aquelas situacións ou condicións laborais que tivese recoñecidas o/a traballador/a e sexan máis beneficiosas que as pactadas neste Convenio. Artigo 7º.- Compensación e Absorción. As retribucións establecidas neste Convenio compen­sarán tódalas existentes no momento da súa entrada en vigor, calquera que sexa a natureza ou orixe das mesmas. Os aumentos de retribucións que poidan producirse no futuro por disposicións legais de xeral aplicación, Conve­nios Colectivos, contratos individuais, etc., só poderán afectar ás condicións pactadas no presente Convenio cando, consideradas as novas retribucións en cómputo anual, superen ás aquí pactadas. No caso contrario serán compensadas e absorbidas por estas últimas, manténdose o presente Convenio nos seus propios termos, na forma e condicións que queden pactadas. Artigo 8º.- Denuncia. O presente Convenio porerá denunciarse antes do derradeiro mes de vixencia, ou do derradeiro mes das súas prórrogas anuais. No caso de non existir denuncia por ningunha das dúas partes o Convenio considerarase prorrogado por un ano máis aplicando unha subida salarial automática equivalente á subida do I. P. C. dos últimos doce meses. Artigo 9º.- Xornada de Traballo. A xornada de traballo será de 40 horas semanais, de luns a venres, para o persoal de campo, en horario de 09:00 a 13:00 e de 15:00 a 19:00. O persoal administrativo gozará da xornada de verán establecida dende o 16 de xuño ao 15 de setembro, cun horario de 08.00 horas a 15.00 horas, de luns a venres. O horario de inverno será de 08.30 horas a 15.00 horas, de luns a venres, e de 16.00 horas a 18.30 horas, os luns, martes e xoves. Os días 24 e 31 de decembro, o día 5 de xaneiro e o Martes de Entroido, so se realizará a xornada de mañá. Artigo 10º.- Vacacións. Serán de trinta días naturais para todo o persoal afectado por este Convenio, sendo retribuídas con tódolos conceptos salariais que perciba o traballador. Os traballadores/as que disfruten as vacacións entre os días 1 de novembro e 30 de abril, terán dereito a gozar de cinco días laborais máis dos que lle correspondan. Cando un traballador/a teña que dividir as súas vacacións en dous períodos debido ás necesidades do servizo, estando estas previstas entre o 1 de maio e o 31 de outubro, a parte que disfrute no inverno gozará da proporción dos cinco días, tal e como se indica con anterioridade. A Empresa non poderá modificar as vacacións programadas cunha antelación inferior a un mes á data do seu comezo, salvo en casos excepcionais. As vacacións non poderán ser compensadas en metálico, salvo nos casos de liquidación por finalización de contrato ou despido. A Empresa, previa consulta coa representación dos traballadores/as, confeccionará un cadro de vacacións con tres meses de anticipación mínima ó comezo do seu disfrute, que será exposto no taboleiro de anuncios e entregarase unha copia asinada e selada á representación dos traballadores/as. As vacacións disfrutaranse por ano natural de servizo. En caso de que un traballador/a sexa empregado no decurso do ano, ou cause baixa na Empresa, disfrutará do período de vacacións que corresponda ao tempo de vinculación coa Empresa, rateándose as fraccións de mes como meses enteiros. Os períodos de I. T. e licencias consideraranse sen que proceda ningunha reducción das vacacións por estas causas. Artigo 11º.- Licencias. Sen prexuizo do establecido do artigo 37 do Estatuto dos traballadores Tódolos traballadores/as ao servizo da Empresa terán dereito a licencias na forma e condicións seguintes: a) Por nacemento de fillo/a ou por morte, accidente ou enfermidade grave ou hospitalización asi como intervención cirúrxica sen hospitalización que precise repouso no domicilio de parentes ata o segundo grado de consanguinidade ou afinidade, 4 días. b) Por casamento, 17 días. c) Por casamento de fillos ou irmáns, 1 día. d) Por cambio de domicilio, 2 días. e) Deberes públicos, polo tempo necesario para o seu cumprimento. f) Polo tempo indispensable para a realización de exames prenatais e técnicas de preparación do parto e, nos casos de adopción, garda con fins de adopción ou acollemento para a asistencia as preceptivas sesión de información e preparación e para a realización dos preceptivos informes psicológicos y sociais previos a declaración de idoneidade, sempre, en todos os casos, que deban ter lugar dentro da xornada de traballo. f) Os/As traballadores/as poderán solicitar, sen dereito a retribución algunha, dúas licencias especiais ao ano, que non excederán de dez días naturais cada unha delas e cuxa concesión será potestativa da Empresa unha delas, e a outra será de concesión obrigatoria previa xustificación do traballador/a. Artigo 12º.- Prendas de Traballo. Cada ano a Empresa entregará aos traballadores/as de campo, as prendas de traballo seguintes: Dous buzos, un traxe de augas e un par de botas. Así mesmo fará entrega das prendas de traballo e protección necesarias para garantir a seguridade e a hixiene no traballo según establece a normativa de saude laboral. Artigo 13º.- Salarios. Durante o primeiro ano de vixencia deste Convenio os/as traballadores/as percibirán os salarios estipulados na táboa salarial que figura como Anexo II. Para o ano 2017 aplicarase unha suba salarial equivalente ó IPC real do ano 2016. Artigo 14º.- Antigüidade. Co fin de premiar a continuidade temporal dos traballadores/as fixos ao servizo da Empresa, establécense premios por anos de servizo consistentes en bienios (dous anos de servizo na Empresa). O importe destes bienios será de 8,79 €. Artigo 15º.- Quinquenio de Graza. Terá un valor de 43,93 €, e comezarase a percibir cando se cumpran vinte anos de antigüidade na empresa. Artigo 16º.- Compensación por Traballo en Fin de Semana ou Festivo. Cando un traballador, por necesidades do servizo, teña que traballar en sábado, domingo ou festivo, abonaráselle a cantidade de 21,09 €, tomando posteriormente un día de descanso compensatorio por cada día traballado. Artigo 17º.- Axudas de Custo. Aqueles traballadores/as que por necesidades do servizo se vexan obrigados a xantar ou cear fora da casa percibirán da empresa un importe mínimo de 10,55 € por cada comida. Artigo 18º.- Horas Extras. Evitarase no posible a realización de horas extras. Ditas horas so se realizarán en casos excepcionais, abonándose as mesmas a razón de 14,05 €/hora. Artigo 19º.- Pagas Extraordinarias. Abonaranse anualmente as seguintes gratificacións extraordinarias: Paga de xullo, consistente en 30 días de salario base, complementos máis antigüidade. Paga de Nadal, consistente en 30 días de salario base, complementos máis antigüidade. Artigo 20º.- Complemento de Garda de localización. Establecese un Complemento de Garda para o persoal de campo. O importe deste complemento será de 179,75 € e percibirase por cada semana de garda. A garda de localización será semanal, de luns a domingo, e a contía establecida compensa a dispoñibilidade do persoal de garda durante a duración desta. O persoal de garda gozará dun día de descanso no luns inmediatamente seguinte a rematar a semana de garda. Dotarase dos medios técnicos necesarios –teléfono móbil, busca, etc.- para facilitar a localización do persoal de garda. Os traballos que se teñan que realizar de carácter permanente –controles, comprobacións, lecturas, etc.- realizaranse sempre dentro da xornada habitual de traballo. O tempo empregado para a reparación de avarías fora da xornada habitual de traballo será remunerado como horas extras no importe que se establece neste convenio. Artigo 21º.- Complemento por operador de rede. Perciben este complemento aqueles traballadores ou traballadoras con formacion académica de Formación profesional (maestria industria, FPII ou ciclo superior en instalacións electrotécnicas), con mais de cinto anos de experiencia en departamento técnico dunha distribuidora de electricidade, que coordinan e dirixen as operacions e maniobras de rede mediante os sistemas de telecontrol SCADA, responsabilizándose da correcta actuación das instalacións. Asemade, este complemento retribue a colaboración nos deseños dos sistemas SCADAS e a supervisión do correcto funcionameno dos sistemas de telecontrol instalados na rede de distribución. A súa cuantía será de 5.267€ anuais repartidos en catorce pagas. Artigo 22º.- Complemento de responsable de área. Perciben este complemento aqueles traballadores ou traballadoras que realizan as tarefas de supervisión e control da área encomendada, así como a coordinación do equipo de traballadores desa área. Require ser licenciado e ter unha antigüidade na empresa de oito anos, realizando tarefas relacionadas coa área da que é responsable. Será de aplicación este complemento aos responsables da área de atención ao cliente e contratación e da área financeira e contable, e a súa cuantía será de 1.558€ anuais repartidos en catorce pagas. Artigo 23º.- Incapacidade Temporal. No caso de I. T. por accidente laboral ou enfermidade, o traballador/a percibirá o 100% das retribucións que con anterioridade á baixa viña percibindo. Artigo 24º.- Incapacidade por Accidente de Traballo. Os traballadores/as que sufriran accidente laboral e conti­núen prestando servizos na Empresa percibirán o total dos haberes da súa categoría profesional, con independencia das pensións que perciban pola súa incapacidade per­manente. A estes traballadores/as a Empresa lles asignará un posto de traballo acorde coa súa nova capacidade laboral, sinalándolles unha nova clasificación profesional de acordo con tais traballos, pero manténdolles, ata o seu cese na Empresa, a retribución da categoría profesional á que pertencían antes de sufrir o accidente. Artigo 25º.- Seguro de Invalidez e Morte. A Empresa concertará un Seguro de Vida que garanta á persoa ou persoas consignadas polo traballador/a na correspondente póliza, no caso de morte deste antes da idade de xubilación, un capital de 18.030,36 euros. Igualmente este seguro garantirá ao traballador/a a entrega deste mesmo capital no caso de que se declare ao productor en estado de incapacidade permanente. Artigo 26º.- Xubilación parcial. Ao amparo do artigo 215.2 do Real Decreto Lexislativo 8/2015 de 30 de outubro polo que se aproba o texto refundido da LXSS, recoñécese ós traballadores/as o dereito a acollerse á xubilación parcial e á reducción da xornada no limite máximo legalmente permitido, cando se acaden os requisitos legalmente establecidos e en especial, o da idade mínima establecida na Lei. A comunicación deberase remitir á empresa cunha antelación mínima de tres meses á data prevista para a xubilación parcial. A porcentaxe da xornada que corresponde de traballo efectivo acumularase anualmente e a xornada completa, aínda cando a empresa poida optar por retribuír sen esixir a prestación efectiva de servizos. Ata que o traballador/a xubilado parcialmente chegue á idade ordinaria de xubilación, a empresa deberá concertar un contrato de relevo debendo existir unha correspondencia entre o salario base do traballador xubilado e do traballador relevista non inferior ao 85%. Artigo 27º.- Responsabilidade Civil. Os traballadores/as que sexan procesados con ocasión, ou como consecuencia dun accidente de traballo, poderán propoñer á Dirección da Empresa o nome dun avogado defensor, ao cal dará a Dirección o “visto e prace”, considerán­dose que correrán a cargo de “UDESA” as minutas e gastos que se deriven da defensa e así mesmo prestaranse as fian­zas que tiveran lugar a favor do traballador/a procesado. Artigo 28º.- Excedencias. Sen prexuizo do establecido no artigo 46 do Estatuto dos Traballadores, a empresa concederá ao persoal de plantilla que leve prestando servizos de maneira permanente un ano, como mínimo, o pase á situación de excedencia por un período de tempo non inferior a catro meses, tres meses se a solicitude é motivada por asuntos familiares debidamente xustificados, nin superior a cinco anos. Transcorridos estes sen solicitar o reingreso, perderá o excedente tódolos seus dereitos. Para acollerse a outra excedencia voluntaria, o traballador/a deberá cubrir un novo período, cando menos, de catro anos de servizo efectivo na Empresa. O tempo de excedencia voluntaria non será computable a ningún efecto. A petición de reingreso haberá de efec­tuarse cun mes de antelación, cando menos, á data do seu remate. A excedencia voluntaria entenderase sempre con­cedida sen dereito a percibir soldo nin retribución algunha, e non poderá utilizarse para prestar servizos noutras empresas do mesmo sector, salvo autorización expresa desta Socie­dade. O non cumprimento deste requisito levará automaticamente aparellada a perda de tódolos dereitos. Artigo 29. Clasificación profesional De conformidade co disposto no artigo 22 do Estatuto dos Traballadores, establécese a clasificación profesional das traballadoras e traballadores que presten servizos na empresa por medio de grupos profesionais. Os grupos profesionais serán os indicados no Anexo I do convenio colectivo que inclue a descrición e funcións así como a correspondencia coas categorías profesionais. Artigo 30º. No caso de chegar a exercitarse por parte da Empresa a venda, cesión ou enaxenación do negocio de distribución e/ou comercialización de enerxía eléctrica nas zonas onde distribúe a Sociedade, esta farase de forma que o persoal da plantilla de “UDESA” pasará automaticamente a depender da empresa adquirente, sen que este vexa prexudicada a súa situación laboral (lugar de traballo, xornada, horarios, salarios, etc.), en ningún caso. ANEXO I CLASIFICACIÓN PROFESIONAL GRUPO PROFESIONAL 1 Criterios xerais. Os traballadores/as pertencentes a este grupo teñen a responsabilidade directa na xestión dunha ou varias áreas funcionais da empresa, ou realizan tarefas técnicas da máis alta complexidade e cualificación. Toman decisións ou participan na súa elaboración así como na definición de obxectivos concretos. Desempeñan as súas funcións cun alto grao de autonomía, iniciativa e responsabilidade. Formación. Titulación universitaria de grao superior ou coñecementos equivalentes equiparados pola empresa e/ou con experiencia consolidada no exercicio do seu sector profesional. Correspóndense normalmente co persoal encadrado no Nº 1 do baremo das Bases de Cotización á Seguridade Social. Comprende, a título orientativo, as seguintes categorías: Directores xerais Directores de Áreas ou Servizos Enxeñeiros Licenciados Tarefas Neste grupo profesional inclúense, a título enunciativo, todas aquelas actividades que, por analoxía, son asimilables ás seguintes: 1) Supervisión e dirección técnica dun proceso ou actividade, da totalidade dos mesmos ou dun grupo de servizos ou da totalidade dos mesmos.2) Coordinación, supervisión, ordenación e/ou dirección de traballos heteroxéneos ou do conxunto de actividades dentro dunha área, servizo ou departamento.3) Tarefas de dirección técnica de alta complexidade e heteroxeneidade, con elevado nivel de autonomía e iniciativa dentro do seu campo, en funcións de investigación, control de calidade, definición de procesos industriais, administración, asesoría xurídico laboral e fiscal, etc.4) Tarefas de dirección da xestión comercial con ampla responsabilidade sobre un sector xeográfico delimitado.5) Tarefas técnicas de moi alta complexidade e polivalencia, co máximo nivel de autonomía e iniciativa dentro do seu campo, podendo implicar asesoramento nas decisións fundamentais da empresa.6) Funcións consistentes en planificar, ordenar e supervisar unha área, servizo ou departamento dunha empresa de dimensión media ou empresas de pequena dimensión, con responsabilidade sobre os resultados da mesma. GRUPO PROFESIONAL 2 Criterios xerais. Son traballadores/as que cun alto grao de autonomía, iniciativa e responsabilidade realizan tarefas técnicas complexas, con obxectivos globais definidos ou que teñen un alto contido intelectual ou de interrelación humana. Formación. Titulación universitaria de grao medio ou coñecementos equivalentes equiparados pola empresa. Normalmente comprenderá as categorías encadradas no nº 2 do baremo das Bases de Cotización da Seguridade Social. Comprende, a título orientativo, as seguintes categorías: Responsables de área Titulados Superiores Enxeñeiros Técnicos Titulados de Grao Medio Graduados Sociais Tarefas Neste grupo profesional inclúense a título enunciativo todas aquelas actividades que, por analoxía, son asimilables ás seguintes: 1) Funcións que supoñen a responsabilidade de ordenar, coordinar e supervisar a execución de tarefas heteroxéneas de mantemento, administración, servizos, etc., ou de calquera agrupación delas, cando as dimensións da empresa aconsellen as agrupacións.2) Tarefas de alto contido técnico consistentes en prestar soporte con autonomía media e baixo directrices e normas que non delimitan totalmente a forma de proceder en funcións de investigación, control de calidade, vixilancia e control de procesos industriais, etc.3) Actividades de Graduado Social consistentes en funcións de organización, control, asesoramento ou mando en orde de admisión, clasificación, instrución, economato, comedores, previsión do persoal, etc. GRUPO PROFESIONAL 3 Criterios xerais. Son aqueles traballadores/as que, con ou sen responsabilidade de mando, realizan tarefas cun contido medio de actividade intelectual e de interrelación humana, nun marco de instrucións precisas de complexidade técnica media, con autonomía dentro do proceso. Realizan funcións que supoñen a integración, coordinación e supervisión de tarefas homoxéneas, realizadas por un conxunto de colaboradores, nun estadio organizativo menor. Formación. Titulación de grao medio, técnico especialista de segundo grao e/ou con experiencia dilatada no posto de traballo. Normalmente comprenderá as categorías encadradas no baremo *Nº 3 das Bases de Cotización á Seguridade Social. Comprende, a título orientativo, as seguintes categorías: Analista Programador Supervisor técnico Técnico Industrial Xefes Administrativos Tarefas Neste grupo profesional inclúense, a título enunciativo, todas aquelas actividades que, por analoxía, son asimilables ás seguintes: 1) Tarefas técnicas que consisten no exercicio do mando directo á fronte dun conxunto de operarios de oficio ou de procesos produtivos.2) Tarefas técnicas de codificación de programas de computador na linguaxe apropiada, verificando a súa correcta execución e documentándoos adecuadamente.3) Tarefas técnicas que consisten na ordenación de tarefas e de postos de traballo dunha metade completa de produción.4) Actividades que impliquen a responsabilidade dunha quenda ou dunha unidade de produción.5) Tarefas técnicas de inspección, supervisión ou xestión da rede de vendas.6) Tarefas técnicas de dirección e supervisión na área de contabilidade.7) Tarefas técnicas consistentes en contribuír ao desenvolvemento dun proxecto que redacta un técnico (enxeñeiro, aparellador, etc.) 8) Tarefas técnicas administrativas de organización que supoñen a supervisión segundo normas recibidas dun mando superior.9) Tarefas técnicas administrativas ou de organización de xestión de compra de aprovisionamento de bens convencionais de pequena complexidade ou de aprovisionamento de bens complexos.10) Tarefas técnicas de dirección de I+D de proxectos completos segundo instrucións facilitadas por mando superior.12) Tarefas técnicas de xestión comercial con responsabilidade sobre un sector xeográfico delimitado e/ou unha gama específica de produtos. GRUPO PROFESIONAL 4 Criterios xerais. Aqueles traballadores/as que realizan traballos de execución autónoma que esixan, habitualmente, iniciativa e razoamento por parte dos traballadores e traballadoras encargados da súa execución, comportando, baixo supervisión, a responsabilidade dos mesmos. Formación. Bacharelato, BUP ou equivalente ou Técnico Especialista (Módulos de nivel 3), complementada con formación no posto de traballo ou coñecementos adquiridos no desempeño da profesión. Normalmente comprenderá as categorías encadradas nos baremos nº 4 e 8 das Bases de Cotización á Seguridade Social. Comprende, a título orientativo, as seguintes categorías: Técnico/a de contratación Técnico/a de contabiliadade Técnico/a informatico Encargado/a Tarefas Neste grupo profesional inclúense, a título enunciativo, todas aquelas actividades que, por analoxía, son asimilables ás seguintes: 1) Redacción de correspondencia comercial, cálculo de prezos á vista de ofertas recibidas, recepción e tramitación de pedidos e propostas de contestación.2) Tarefas que consisten en establecer, en base a documentos contables, unha parte da contabilidade.3) Tarefas de I+D de proxectos completos segundo instrucións.4) Tarefas de xestión de compras e aprovisionamento de bens convencionais de pequena complexidade ou de aprovisionamento de bens complexos sen autoridade sobre os mesmos.5) Tarefas de codificación de programas de computador e instalación de paquetes informáticos.6) Tarefas de venda e comercialización de produtos de complexidade e valor unitario.7) Tarefas de regulación automática, elixindo o programa adecuado, introducindo as variantes precisas en instalacións de produción, centralizadas ou non, levando o control a través dos medios adecuados (terminais, microordenadores, etc.). 8) Exercer mando directo á fronte dun conxunto de operarios dentro dunha fase intermedia ou zona xeograficamente delimitada realizando o control da instalación e materiais que se utilizan.9) Realizar inspeccións de toda clase de pezas, máquinas, estruturas, materiais e repostos, tanto durante o proceso como despois de terminadas, na propia empresa, en base a planos, tolerancias, composicións, aspecto, normas e utilización con alto grao de decisión na aceptación, realizando informes onde se expoñen os resultados. GRUPO PROFESIONAL 5 Criterios xerais. Tarefas que se executan baixo dependencia de mandos ou de profesionais de máis alta cualificación dentro do esquema de cada empresa, normalmente con alto grao de supervisión, pero con certos coñecementos profesionais, cun período de adaptación. Formación. Coñecementos adquiridos no desempeño da súa profesión ou escolares sen titulación ou de Técnico Auxiliar (Módulos de nivel 2) con formación específica no posto de traballo ou coñecementos adquiridos no desempeño da profesión. Normalmente comprenderá as categorías encadradas nos baremos Nº 5 e 8 das Bases de Cotización á Seguridade Social Comprende, a título orientativo, as seguintes categorías: Oficiais administrativos de 1ª Oficiais administrativos de 2ª Chofer de camión, guindastres e turismos Profesionais de oficio de 1ª Profesionais de oficio de 2ª Tarefas Exemplos. Neste grupo profesional inclúense, a título enunciativo todas aquelas actividades que, por analoxía, son equiparables ás seguintes: 1) Tarefas administrativas desenvolvidas con utilización de aplicacións informáticas.2) Tarefas elementais de cálculo, valoración de custos, funcións de cobro e pago, etc., dependendo e executando directamente as ordes dun mando superior.3) Tarefas de electrónica, electricidade, etc., con capacitación suficiente para resolver os requisitos do seu oficio ou responsabilidade.4) Tarefas de venda e comercialización de produtos de reducido valor unitario e/ou tan pouca complexidade que non requiran dunha especialización técnica.5) Tarefas de reparación en instalacións e máquinas convencionais.6) Tarefas de arquivo, rexistro, cálculo, facturación ou similares que requiran algún grao de iniciativa.7) Tarefas de despacho de pedidos, revisión de mercadorías e distribución con rexistro en libros ou mecánicas, ao efecto de movemento diario.8) Tarefas de lectura, anotación e control, de contadores eléctricos.9) Tarefas de mecanografía, que poidan levar implícita a redacción de correspondencia segundo formato e instrucións específicas, podendo utilizar paquetes informáticos como procesadores de textos ou similares.10) Controlar a calidade da produción ou a montaxe, realizando inspeccións e reclasificacións visuais ou cos correspondentes aparellos. GRUPO PROFESIONAL 6 Criterios xerais. Tarefas que se executen cun alto grao de dependencia, claramente establecidas, con instrucións específicas. Poden requirir preferentemente esforzo físico, con escasa formación ou coñecementos moi elementais e que ocasionalmente poden necesitar dun pequeno período de adaptación. Formación. A dos niveis básicos obrigatorios e nalgún caso de iniciación para tarefas de oficina. Ensino Secundario Obrigatoria (ESO) ou Técnico Auxiliar (Módulo de nivel 2), así como coñecementos adquiridos no desempeño da súa profesión. Normalmente comprenderá as categorías encadradas nos baremos nº 6, 7 e 9 das Bases de Cotización á Seguridade Social. Comprende, a título orientativo, as seguintes categorías: Profesional de oficio 3ª Oficial 3ª administración Tarefas Neste grupo profesional inclúense, a título enunciativo, todas aquelas actividades que, por analoxía son equivalentes ás seguintes: 1) Traballos sinxelos e rutineiros de mecanografía, arquivo, cálculo, facturación ou similares de administración.2) Actividades sinxelas que esixan regulación e posta a punto ou manexo de cadros, indicadores e paneis non automáticos.3) Tarefas elementais electrónica, electricidade, etc. dependendo e executando directamente as ordes dun mando superior 4) Tarefas de recepción que non esixan cualificación especial ou coñecemento de idiomas.5) Tarefas de axuste de series de aparellos, montaxe elemental de series de conxuntos elementais.6) Realizar traballos en máquinas preparadas por outro en base a instrucións simples e/ou esbozos sinxelos.7) Tarefas de transporte e paletización realizadas con elementos mecánicos.8) Tarefas de operación de equipos, télex ou fax.9) Tarefas de gravación de datos en sistemas informáticos.10) Condución con permiso adecuado, entendendo que pode combinarse esta actividade con outras actividades conexas. GRUPO PROFESIONAL 7 Criterios xerais. Estarán incluídos aqueles traballadores/as que realicen tarefas que se executen segundo instrucións concretas, claramente establecidas, cun alto grao de dependencia, que requiran preferentemente esforzo físico e/ou atención e que non necesitan de formación específica nin período de adaptación. Formación. Ensino Secundario Obrigatoria (ESO) ou certificado de escolaridade ou equivalente. Comprenderá as categorías encadradas nos baremos nº 6, 10, 11 e 12 das Bases de Cotización á Seguridade Social. Comprende a título orientativo as seguintes categorías: Peón especialista Auxiliar administrativo Tarefas Neste grupo profesional inclúense, a título enunciativo, todas aquelas actividades que, por analoxía, son equiparables ás seguintes: 1) Operacións elementais con máquinas sinxelas, entendendo por tales aquelas que non requiran adestramento e coñecementos específicos.2) Tarefas de carga e descarga, manuais ou con axuda de elementos mecánicos simples.3) Tarefas que consisten en efectuar recados, encargos, transporte manual, levar ou recoller correspondencia.4) Tarefas de tipo manual que leven consigo o aproveitamento e evacuación de materias primas elaboradas ou semielaboradas, así como os útiles necesarios en calquera proceso produtivo.5) Tarefas de recepción, ordenación, distribución de mercadorías, xéneros, sen risco no movemento dos mesmos.6) Tarefas de axuda en máquinas. ANEXO II TABOA SALARIAL ANO 2016 (*) O persoal pertencente a este grupo, unha vez transcorrido un ano de antigüidade na empresa, pasará ao grupo 6.